«Død mann» var kommunearbeider

Mannen jobbet så sakte at en tilfeldig forbipasserende kvinne trodde han var død.

Publisert Publisert 21. juni 2007

Denne artikkelen er over 13 år gammel

For to dager siden ringte en kvinne politiet fra det operasjonsleder Per Stiegler av hensyn til de involverte bare vil kalle «et øde sted i Hordaland».

— Damen fortalte min kollega at hun akkurat hadde kjørt forbi en død mann som lå i grøften, sier Stiegler.

Meldingen var alvorlig nok, men fordi stedet den døde mannen skulle befinne seg på lå et stykke utenfor allfarvei, ville politiet gjerne vite litt mer for å avklare hva slags utrykning som var nødvendig.

— Kvinnen var ikke veldig lysten på å kjøre tilbake, men gikk til slutt med på å snu. Tilbake ved stedet fant hun en lys levende kommunearbeider. Om han sov eller jobbet, sier historien ingenting om, sier Stiegler.

Foto: Arkiv

Publisert Publisert: 21. juni 2007 17:41 Oppdatert: 21. juni 2007 18:08